## Pravilnik o izmjenama i dopunama Pravilnika o određenim sastavnim dijelovima i značajkama traktora na kotačima za poljoprivredu i šumarstvo TPV 322 (izdanje 02)

### NN 42/2014 (2.4.2014.), Pravilnik o izmjenama i dopunama Pravilnika o određenim sastavnim dijelovima i značajkama traktora na kotačima za poljoprivredu i šumarstvo TPV 322 (izdanje 02)

DRŽAVNI ZAVOD ZA MJERITELJSTVO

787

Na temelju članka 275. stavak 3. Zakona o sigurnosti prometa na cestama (»Narodne novine« br. 67/08, 48/10, 74/11 i 80/13) ravnatelj Državnog zavoda za mjeriteljstvo donosi

PRAVILNIK

O IZMJENAMA I DOPUNAMA PRAVILNIKA O ODREĐENIM SASTAVNIM DIJELOVIMA I ZNAČAJKAMA TRAKTORA NA KOTAČIMA ZA POLJOPRIVREDU I ŠUMARSTVO TPV 322 (IZDANJE 02)

Članak 1.

Ovim se Pravilnikom u pravni poredak Republike Hrvatske prenosi Direktiva Komisije 2013/8/EU od 26. veljače 2013. o izmjeni, radi prilagodbe njezinih tehničkih odredbi, Direktive Europskog parlamenta i Vijeća 2009/144/EZ o određenim sastavnim dijelovima i značajkama traktora na kotačima za poljoprivredu i šumarstvo (tekst značajan za EGP) (SL L 56, 28. 2. 2013.).

Članak 2.

U Pravilniku o određenim sastavnim dijelovima i značajkama traktora na kotačima za poljoprivredu i šumarstvo TPV 322 (izdanje 02) (»Narodne novine« br. 145/11 i 125/12) Prilog IV. mijenja se kako slijedi:

(1) točka 1.1. mijenja se i glasi:

‘1.1. »Mehanička spojnica između traktora i vučenog vozila« označava sastavne dijelove ugrađene na traktor i vučeno vozilo kako bi osigurali mehanički spoj između tih vozila.

Ovim su Pravilnikom obuhvaćeni samo sastavni dijelovi mehaničke spojnice za traktore.

Između različitih tipova sastavnih dijelova mehaničke spojnice za traktore, osnovna se razlika vrši između:

– vučne spojnice s klinom (vidi sliku 1. i 2. Dodatka 1.),

– nezakretne vučne spojnice s klinom (vidjeti sliku 1d u Dodatku 1.),

– vučne kuke (vidjeti sliku 1. – »Dimenzije vučne kuke« u ISO 6489-1:2001),

– traktorske vučne vilice (vidi sliku 3. Dodatka 1.),

– vučne spojnice s kuglom (vidjeti sliku 4. u Dodatku 1.),

– vučne spojnice s čepom (vidjeti sliku 5. u Dodatku 1.);

(2) točka 2.7. mijenja se i glasi:

‘2.7. Čeljust mora omogućavati da se vučne ušice osno zakreću najmanje 90° na desno ili lijevo oko uzdužne osi spojnice sa stalnim kočnim momentom između 30 i 150 Nm.

Vučna kuka, nezakretna vučne spojnica s klinom, vučna spojnica s kuglom i vučna spojnica s čepom moraju omogućiti da se vučna ušica osno zakreće najmanje 20° na desno ili lijevo oko uzdužne osi spojnice.’;

(3) točka 3.1. mijenja se i glasi:

‘3.1. Dimenzije

Dimenzije sastavnih dijelova mehaničke spojnice traktora moraju udovoljavati odredbama iz Dodatka 1., u slikama 1. do 5. i tablici 1.’;

(4) Točka 3.1.1. mijenja se i glasi:

‘3.3.1. Najveće statičko vertikalno opterećenje utvrđuje proizvođač. Međutim, ono ne smije premašiti 3 000 kg, osim za spojnicu s kuglom za koju najveća vrijednost ne smije premašiti 4 000 kg .’;

(5) u točki 3.4.1. dodaje se rečenica koja glasi:

‘ mase mt, m1t, ma, mla izražavaju se u kg.’;

(6) točka 4.2. mijenja se i glasi:

‘4.2. Za svaki tip sastavnog dijela mehaničke spojnice, uz zahtjev se moraju priložiti sljedeći dokumenti i pojedinosti:

– crteži spojne naprave u mjerilu (tri primjerka). Ovi crteži moraju naročito detaljno prikazivati potrebne dimenzije, kao i mjere za ugradbu naprave,

– kratak tehnički opis spojne naprave navodeći način izrade i upotrijebljeni materijal,

– izjavu o vrijednosti D kako je određena u Dodatku 2. za dinamičko ispitivanje ili vrijednosti T (vučena masa u tonama), koja odgovara 1,5 puta najveća tehnički dopuštena masa prikolice, kako je određena u Dodatku 3. za statičko ispitivanje, te najveće vertikalno opterećenje na točki spajanja S (izraženo u kg)

– jedan ili više uzoraka naprava prema zahtjevu tehničke službe.’;

(7) točke 5.1.3. i 5.1.4. mijenjaju se i glase:

‘5.1.3. ako je čvrstoća provjerena sukladno Dodatku 2. (dinamičko ispitivanje):

dopuštenu vrijednost D (kN),

vrijednost statičkog vertikalnog opterećenja S (kg);

5.1.4. ako je čvrstoća provjerena sukladno Dodatku 3. (statičko ispitivanje):

vučenu masu T (u tonama) i vertikalno opterećenje na točki spajanja S (kg).’;

(8) točka 6. mijenja se i glasi:

‘6. Upute za uporabu

Uz sve mehaničke spojnice moraju se priložiti proizvođačeve upute za uporabu. Te upute moraju uključivati broj EU homologacije tipa sastavnog dijela te također i vrijednosti D (kN) ili T (u tonama), ovisno o tome koje je ispitivanje provedeno na spojnici.’;

(9) Dodatak 1. mijenja se kako slijedi:

– slika 1d i tablica 1. dodaju se iza slike 1c:

‘Slika 1d
Nezakretna vučna spojnica s klinom
(odgovara normi ISO 6489-5:2011)

![](dodatni/431057.jpg)

Tablica 1.

Oblik i mjere vučnih spojnica s klinom za prikolice ili priključne strojeve

|  |  |  |  |  |  |
| --- | --- | --- | --- | --- | --- |
| Vertikalno opterećenje S kg | D vrijednost D kg | Oblik | Dimenzije mm | | |
| D ± 0,5 | a min. | b min. |
| ≤ 1 000 | ≤ 35 | W | 18 | 50 | 40 |
| ≤ 2 000 | ≤ 90 | X | 28 | 70 | 55 |
| ≤ 3 000 | ≤ 120 | Y | 43 | 100 | 80 |
| ≤ 3 000 | ≤ 120 | z | 50 | 110 | 95' |

– iza slike 3. dodaju se slike 4. i 5.:

Slika 4.
Vučna spojnica s kuglom (odgovara normi ISO 24347:2005)

![](dodatni/431058.jpg)

Slika 5.
Vučna spojnica s čepom (odgovara normi ISO 6489-4:2004)

![](dodatni/431059.jpg)

(10) Dodatak 2. mijenja se kako slijedi:

– u točki 2., peti i šesti stavak mijenjaju se i glase:

‘Vertikalna komponenta sile koje djeluju okomito na tlo iskazuju se statičkim vertikalnim opterećenjem S (u kg).

Tehnički dopuštena opterećenja MT i MR daje proizvođač.’;

– točka 3.2. mijenja se i glasi:

‘3.2. Sile ispitivanja

Silu ispitivanja u geometrijskom smislu čine vodoravna i vertikalna ispitna komponente kako slijedi:

![](dodatni/431060.jpg)

gdje je:

Fh = ± 0,6 · D (kN) u slučaju naizmjenične sile,

ili

Fh = 1,0 · D (kN) u slučaju porasta sile (vlak ili tlak),

Fv = g · 1,5 · S/1 000 (vrijednost izražena u kN)

S = statičko opterećenje u točki spajanja (opterećenje na tlu, izražena u kg).’;

(11) u Dodatku 3. točka 1.5 mijenja se i glasi:

‘1.5. Ispitivanju iz točke 1.4.2. mora prethoditi ispitivanje u kojem se početno opterećenje, u iznosu trostrukog najveće dopuštene vertikalne sile (u daN i iznosi g · S/10) prema preporuci proizvođača, primjenjuje na referentno središte spojne naprave uz postupno povećanje počevši od početnog opterećenja od 500 daN.

Tijekom ispitivanja, deformacija spojne naprave ne smije prelaziti 10 % od najveće postignute elastične deformacije.

Provjera se obavlja nakon uklanjanja vertikalnog opterećenja (iznosi g · S/10 u daN) i vraćanja na početno opterećenje od 500 daN.;

(12) u Dodatku 4. dodaje se sljedeći primjer:

‘Primjer oznake EZ homologacije tipa sastavnog dijela

![](dodatni/431061.jpg)

Spojnica koja nosi gore prikazanu oznaku EZ homologacije tipa sastavnog dijela je napravu za koji je EZ homologacija tipa sastavnog dijela dodijeljena u Njemačkoj (e1) pod brojem 38-363 i na kojoj je izvedeno statičko ispitivanje čvrstoće (S).’;

(13) Dodatak 5. mijenja se kako slijedi:

– naslov se mijenja i glasi:

‘IZJAVA O DODJELJIVANJU, ODBIJANJU, POVLAČENJU ILI DOPUNI EZ HOMOLOGACIJE TIPA SASTAVNOG DIJELA S OBZIROM NA ČVRSTOĆU I DIMENZIJE TE VERTIKALNO OPTEREĆENJE NA TOČKI SPAJANJA TIPA SPOJNE NAPRAVE (VUČNA SPOJNICA S KLINOM, NEZAKRETNA VUČNA SPOJNICA S KLINOM, VUČNA KUKA, TRAKTORSKA VUČNA VILICA, VUČNA SPOJNICA S KUGLOM I VUČNI ČEP)

– točka 2. mijenja se i glasi:

‘2. Tip spojne naprave (vučna spojnica s klinom, nezakretna vučna spojnica s klinom vučna kuka, traktorska vučna vilica, vučna spojnica s kuglom i vučni čep)(2):

– točke 5.1 i 5.2. mijenjaju se i glase:

‘5.1. Dinamičko ispitivanje:

vrijednost D: …....................................................................... (kN)

vertikalno opterećenje na točki spajanja: .................................. (kg)

5.2. Statičko ispitivanje:

vučena masa: …....................................................................(tona)

vertikalno opterećenje na točki spajanja: …............................. (kg)’;

(14) u Dodatku 7., točka 9. mijenja se i glasi:

‘9. Dopušteno statičko vertikalno opterećenje na točki spajanja: .(kg)’.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-01/03
Urbroj: 558-04-01/1-14-7
Zagreb, 28. veljače 2014.

Zamjenik ravnatelja
mr. sc. Božidar Ljubić, dipl. ing., v. r.

42 02.04.2014 Pravilnik o izmjenama i dopunama Pravilnika o određenim sastavnim dijelovima i značajkama traktora na kotačima za poljoprivredu i šumarstvo TPV 322 (izdanje 02)

42 02.04.2014 Pravilnik o izmjenama i dopunama Pravilnika o određenim sastavnim dijelovima i značajkama traktora na kotačima za poljoprivredu i šumarstvo TPV 322 (izdanje 02)

42 02.04.2014 Pravilnik o izmjenama i dopunama Pravilnika o određenim sastavnim dijelovima i značajkama traktora na kotačima za poljoprivredu i šumarstvo TPV 322 (izdanje 02)

Pravilnik, NN 42/2014-787
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)